นำขบวน หนองกี่พาหุยุทธ - วิกิพีเดีย

# นำขบวน หนองกี่พาหุยุทธ

### จากวิกิพีเดีย สารานุกรมเสรี

สารานุกรมประเทศไทย
...

นำขบวน หนองกี่พาหุยุทธ
ข้อมูลส่วนตัว
ชื่อจริง | คำเพียว ศรีจันทึก
ฉายา | จอมไถนา
วันเกิด |
สถานที่เกิด | จังหวัดบุรีรัมย์
รุ่น | จูเนียรไลต์เวท
ผู้จัดการ | ทรงชัย รัตนสุบรรณ
เทรนเนอร์ | ปราโมทย์ หอยมุก
สถิติ
ชก |
ชนะ |
ชนะน็อก |
แพ้ |
เสมอ |

นำขบวน หนองกี่พาหุยุทธ มีชื่อจริงว่า คำเพียว ศรีจันทึก มีชื่อเล่นว่า " เพียว " เกิดที่ ต.จันทึก อ.หนองกี่ จ.บุรีรัมย์ โดยเป็นน้องชายของนำพล หนองกี่พาหุยุทธ นำขบวนแรกเริ่มไม่ได้เป็นนักมวยไทยที่เก่งกาจหรือชกเป็นคู่เอกแต่อย่างใด เเละเคยทำสถิติแพ้น็อกเร็วที่สุดด้วยโดยแพ้น้อกยกแรก เพียงไม่กี่วินาทีให้กับ " ไอ้หมัดรีโมท " ซุปเปอร์เล็ก ศรอีสานมาแล้ว

แต่เมื่อในปี พ.ศ. 2534 ที่นำพลพี่ชายแขวนนวมไปจากอุบัติเหตุทางรถ นำขบวนซึ่งขณะเกิดเหตุได้นอนดูวีดีโออยู่ที่บ้าน จึงไม่ได้รับบาดเจ็บด้วย จากนั้นมานำขบวนได้พัฒนาฝีมือขึ้นมา กลายเป็นยอดมวยที่ชกได้สวย กลายเป็นมวยเอกภายในระยะเวลาไม่นาน นำขบวนมีท่าไม้ตายทีเด็ดคือ " ไถนา " คือการจับขาของคู่ชกแล้วไถดันไปข้างหลังให้เสียหลัก จึงได้รับฉายาจากแฟนมวยว่า " จอมไถนา "

นำขบวน หนองกี่พาหุยุทธ เป็นนักมวยหน้าตาดี ชกได้สวยเหมือนนำพล พี่ชาย เคยไปชกที่ประเทศญี่ปุ่นโดยพบกับ " ไอ้แรดดง " เหนือธรณี ทองราชา โดยเหนือธรณีออกอาวุธได้หนักหน่วงกว่า จะแจ้งกว่า แต่นำขบวนสามารถใช้ลีลาแม่ไม้มวยไทยได้สวยงามกว่า โดยเฉพาะอย่างยิ่งการใช้ท่ามณโฑนั่งแท่น ซึ่งเป็นแม่ไม้ที่ไม่ค่อยมีนักไทยคนไหนใช้กัน เนื่องจากใช้ยาก กรรมการจึงตัดสินให้นำขบวนชนะคะแนนไป และสร้างประวัติศาสตร์โดยเป็นแชมป์รุ่นจูเนียร์ไลท์เวท ของเวทีลุมพีนียาวนานถึง 6 ปี โดยไม่มีใครสามารถชิงแชมป์ได้ จนต้องสละตำแหน่งไป และเคยเป็นแชมป์ของสภามวยไทยด้วย

จากการที่นำขบวนชอบใช้ลูกไถนานี้ หลังจากนำขบวนแขวนนวมไปแล้ว จึงได้มีการประชุมกติกาและตกลงกันใหม่ว่า ห้ามนักมวยไทยใช้ลูกไถนานี้อีก เนื่องจากเป็นการเอาเปรียบคู่ต่อสู้

ดึงข้อมูลจาก "http://th.wikipedia.org../../../%E0%B8%99/%E0%B8%B3/%E0%B8%82/%E0%B8%99%E0%B8%B3%E0%B8%82%E0%B8%9A%E0%B8%A7%E0%B8%99_%E0%B8%AB%E0%B8%99%E0%B8%AD%E0%B8%87%E0%B8%81%E0%B8%B5%E0%B9%88%E0%B8%9E%E0%B8%B2%E0%B8%AB%E0%B8%B8%E0%B8%A2%E0%B8%B8%E0%B8%97%E0%B8%98.html".

หมวดหมู่: นักมวยไทยชาวไทย | ชาวบุรีรัมย์

##### Views

- บทความ
- อภิปราย
- รุ่นปัจจุบัน

##### ค้นหา